open-index/open-wikipedia-markdown huggingface dataset:
החלקה (מאנה)

**החלקה** (בצרפתית: **Au Skating**) הוא ציור שמן על בד משנת 1877 מאת הצייר הצרפתי אדואר מאנה. היצירה מתארת סצנת פנאי עירונית בזירת החלקה פתוחה בפריז, ונחשבת לביטוי מובהק של עיסוקו של מאנה בחיי היום־יום של החברה הבורגנית בפריז בשלהי המאה ה-19. הציור מצוי כיום באוסף מוזיאון פוג לאמנות באוניברסיטת הרווארד.
## תיאור היצירה
במרכז הקומפוזיציה ניצבת אישה לבושה בהידור, המתוארת בדיוקן של שלושה רבעים ופניה מופנות מעט ימינה. היא מוארת באור חזק יחסית לסביבתה ולבושה שמלת מעיל מחויטת בשחור ולבן, המעוטרת בדגם מורכב ובצווארון וחפתים בהירים. ביד אחת היא אוחזת בידו של ילד קטן, המצויר בפירוט מופחת. מימינה ומשמאלה מופיעות דמויות נוספות, חלקן נחתכות בשולי הבד, ובהן גבר לבוש שחור הנשען על מעקה הזירה ודמויות נוספות ברקע המטושטש, כולל מחליק אחד בתנועה. סביב הזירה מתקהלת קבוצה של צופים הבאים לראות ולהיראות.
## ניתוח צורני
מאנה עושה שימוש במשיחת מכחול חופשית ובחיתוך דמויות בקצוות הקומפוזיציה כדי ליצור תחושת רגעיות ותנועה, בדומה לאסתטיקה של הדפסים יפניים וצילום בן־זמנו. הרקע המשופע דוחף את הדמות המרכזית קדימה ומקרב אותה אל הצופה, בעוד שההמון מאחוריה נטמע זה בזה ונטמע באפלולית. הניגוד בין האור הבהיר על פניה ולבושה של האישה לבין הצללים והצבעים הכהים ברקע מדגיש את מרכזיותה ומכוון את מבט הצופה אליה. 
## הקשר חברתי ופרשנות
הציור משמש פרשנות חברתית לבילויי הפנאי של המעמד הבינוני בפריז של שנות ה־70 של המאה ה-19. מאנה אינו מסתפק בתיאור חיצוני של הסצנה, אלא מבקש להעביר את חוויית המפגש החברתי עצמה. הצופה מוצב כעובר־אורח בזירה ציבורית ונדרש לפרש את מעמדה של הדמות המרכזית, אם כאם מכובדת או כאישה הנתפסת כזמינה מינית, עמימות המשקפת את המתח בין מוסכמות מעמדיות ומוסריות בחברה הפריזאית המודרנית. הבחירה למקם את האישה במרכז ולהפחית את נוכחות הילד באמצעות טשטוש צורני מעצימה אי־ודאות זו וממקדת את המבט בדמות הנשית כאובייקט של התבוננות. 

החלקה מציגה שילוב של חידוש צורני והתבוננות חברתית חדה. באמצעות קומפוזיציה פתוחה, משיחת מכחול חופשית והעמדת הצופה בתוך ההתרחשות, יוצר מאנה דיוקן של תודעה מודרנית שבה מבט, מעמד ואי־ודאות מוסרית שזורים זה בזה, והופך סצנת פנאי יומיומית לבחינה מורכבת של החברה הפריזאית בת זמנו.
## הדמות והמודל
הדמות הנשית צוירה על פי המודל הנרייט האוזר, שחקנית ופילגשו של וילם, נסיך אורנז'. מאנה בחר במודל המשתייך בפועל לעולם הבידור והחברה הגבוהה, ובכך חיזק את הדו־משמעות שבין הופעה מכובדת לבין קריאה אפשרית של זמינות מינית, נושא מרכזי ביצירתו משנות ה־70 ואילך.

## הערות שוליים

קטגוריה:ציורי שמן
קטגוריה:אדואר מאנה
קטגוריה:נשים בציור
קטגוריה:ציורי ספורט
קטגוריה:דיוקנאות נשים
קטגוריה:ציורים מהמאה ה-19
אין מילים איתך

"**אין מילים איתך**" הוא שיר של להקת פול טראנק, בביצועו של גל ניסמן, אשר יצא ב-16 בינואר 2026 כסינגל ראשון לקראת אלבום עתידי של הלהקה. השיר עוסק בקושי לבטא במילים חוויה רגשית עזה במסגרת קשר אינטימי, ומתאר פער בין עוצמת הרגש לבין היכולת הלשונית לנסחו. השיר פורסם לצד מידע שלפיו הוא מהווה סנונית ראשונה לקראת המשך פעילות מוזיקלית של ההרכב.

## רקע
השיר נכתב והולחן בידי גל ניסמן. הוא מבצע את השירה ומנגן בגיטרות, בוזוקי וקלידים, בעוד אריאל קשת מופקד על הפסנתר והקלידים. הטקסט של "אין מילים איתך" מתאר חוויה של התאהבות ושל קרבה רגשית, לצד תחושת חוסר אונים לשונית. הדובר מתאר ניסיון לנסח את רגשותיו באמצעות דימויים יומיומיים ודיגיטליים, כגון פיד, מסכים וצילום מסך, אך מציין כי אמצעים אלו אינם מספקים מענה מלא לעוצמת החוויה. לצד זאת, מופיעות בשיר התייחסויות לתשוקה גופנית ולפעולות יומיומיות של דאגה ואינטימיות, כגון אחיזה במותניים ומזיגת מים. מרכיבים אלה הוצגו כביטוי לשילוב בין קרבה פיזית לבין מחויבות רגשית, ובין תשוקה לבין אחריות.

## ביקורות
יוסי חרסונסקי העניק לשיר ציון של 4.5 מתוך 5. הוא תיאר את השיר כבלדת אהבה העוסקת בכישלון השפה מול עוצמת החוויה הרגשית. עוד צוין כי השימוש בדימויים דיגיטליים אינו מפחית מערך הרגש, אלא מדגיש את מגבלות הביטוי הלשוני. באותה ביקורת הוצגו גם מאפייני העיבוד, הקצב וההרמוניה כמרכיבים התומכים באופי המתון והמהוסס של הדובר. היעדר קליימקס, המבנה החוזר וההרמוניה המינורית תוארו ככאלה המשקפים זהירות רגשית ופחד מאובדן שליטה. בנוסף צוין כי השיר נמנע מהברקות לשוניות, ומתמקד בהצגת חוויה רגשית ישירה.

## מיקומי שיא

## הערות שוליים

קטגוריה:שירי 2026
קטגוריה:סינגלים מ-2026
קטגוריה:שירי פול טראנק
קטגוריה:שירים בעברית
קטגוריה:סינגלים שהגיעו למקום הראשון בעשירייה
קטגוריה:סינגלים בהוצאת נענע דיסק
אברהם דרעי

הרב **אברהם דרעי** (נולד ב-15 בספטמבר 1980) הוא רב ישראלי המשמש בתפקיד רבה של העיר באר שבע ומתוקף כך גם כחבר מועצת הרבנות הראשית לישראל.

דרעי הוא בנו של רב העיר הקודם הרב יהודה דרעי ואחיינו של אריה דרעי, יו"ר ש"ס.

## ביוגרפיה
נולד לרב יהודה ואסתר דרעי וגדל בירושלים בשכונת רמות עד גיל 17 כאשר אביו מונה לרב העיר באר שבע. למד בתלמוד תורה "דרך תבונה" בשכונת רמות בירושלים ובוגר ישיבת עטרת ישראל, וישיבת הנגב בנתיבות. את לימודי הדיינות והרבנות השלים בכולל האברכים "קול יהודה" של אביו. לאחר נישואיו
שימש כדיין בבית הדין לגיור במרסיי שבצרפת, בהמשך הקים את URCF - גוף המאחד תחתיו 145 קהילות מהארץ ומצרפת.

לאחר מכן התגורר ברובע ט' באשדוד ושימש דיין וראש כולל בבית הדין "עטרת אליהו ומרדכי", ועמד בראש מכון "חקר המשפט".

מיד לאחר פטירת אביו בג' בתמוז ה'תשפ"ד (9 ביולי 2024), הוכרז בלוויה על ידי הרב הראשי לישראל לשעבר, הראשון לציון הרב יצחק יוסף כי בנו הרב אברהם, ימלא את מקומו כרב העיר באר שבע. גם הראשון לציון הרב שלמה משה עמאר בביקורו בישיבת אוהל בנימין בעיר באר שבע אמר שהוא ימונה כממשיך דרכו. אך באופן זמני, עד לבחירות רשמיות, מונה רב העיר אופקים הרב עמרם אוחיון, לממלא מקום רב העיר באר שבע. בתקופה זו עבר לגור בבאר שבע, והמשיך את שיעור דף היומי הקבוע שהיה מוסר אביו באתר בחדרי חרדים.

לאחר הליך ארוך, נערכו הבחירות לרבנות העיר בכ"א בשבט ה'תשפ"ו (8 בפברואר 2026) הרב אברהם זכה ב-26 קולות מחברי גוף הבוחר, ונבחר לשמש כרב העיר וראש אבות בתי הדין בעיר.

## ספריו
* אוצר פסקי חושן משפט (ג' חלקים) - על הלכות דיינים. 
* אוצר ברית אברהם (עם שו"ת דבר אברהם) - על הלכות מילה. יצא לאור בשנת תשע"ג, ובמהדורה חדשה בשנת תשפ"ד.
* אוצר ברית אברהם (עם שו"ת דבר אברהם) - על הלכות גרים. יצא לאור בשנת תשע"ד.
* ילקוט ברית אברהם - פסקי הלכות מילה, דיני קריאת שם ועוד, היוצאים מספרו 'אוצר ברית אברהם - מילה'.
* ישיב אברהם (ד' חלקים) - שו"ת בעניני אורח חיים, יורה דעה, חושן משפט, רפואה, שידוכין ונישואין.
* דבר אברהם - עיונים ושיעורים בהלכה על סדר פרשיות התורה.
* ספר ברית יצחק - סדר תפילות ולימוד לברית ולליל הברית בשילוב מאמרים ופסקי הלכה ומנהג.

## קישורים חיצוניים
* "אבא ראה בי ממשיכו": הרב אברהם דרעי מדבר לראשונה
* שיעורי דף היומי מהרב אברהם דרעי, ביוטיוב

## הערות שוליים

קטגוריה:אשדוד: רבנים
קטגוריה:ראשי כולל אברכים ישראלים
קטגוריה:רבנים חרדים ישראלים
קטגוריה:חברי מועצת הרבנות הראשית
קטגוריה:ישראלים שנולדו ב-1980
בן אהוב

**"בן אהוב"** הוא אלבום האולפן החמישי של הזמר והיוצר אודי דוידי. האלבום יצא לאור בערב יום ירושלים ה'תשע"א (מאי 2011), בהפקתו המוזיקלית של אבי טל. אלבום זה נחשב לאחד משיאי פריצתו של דוידי אל המיינסטרים הישראלי, תוך שהוא מאחד קהלים דתיים וחילוניים סביב טקסטים אמוניים ואוניברסליים, אלבום זכה בתואר "אלבום זהב".

## רקע וכתיבה
האלבום נוצר בתקופה שבה דוידי כבר היה אמן מוכר, אך "בן אהוב" ביסס את מעמדו כיוצר המושמע ברדיו הכללי. כרוב יצירותיו, גם אלבום זה נכתב בשיתוף פעולה עם אשתו, לילך דוידי. השירים הולחנו ונכתבו באווירה הכפרית של מקום מגוריהם, חוות מעון, דבר שהשפיע על הסאונד האקוסטי והחם של האלבום.

## סינגלים בולטים
מתוך האלבום יצא מספר סינגלים בהם שיר הנושא של האלבום "בן אהוב" שהגיע למקום ראשון במצעד השבועי של מדיה פורסטבנוסף הוציא הסינגלים "כיוון אחר" דואט עם שלומי שבת  גם הוא הגיע למקום ראשון במדיה פורסט ואת הסינגל "כמו ציפור" שגם זכה להשמעות ברדיו.

## ביקורות
בביקורת של נתנאל לייפר צוין כי "בן אהוב" הוא אלבום בשל ומושקע המבסס את מעמדו של אודי דוידי כאמן מוביל, בזכות שילוב מוצלח בין הפקה מוזיקלית מהודקת של אבי טל לבין הגשה כנה ומרגשת מהנשמה. לייפר משבח את הבחירות האמנותיות באלבום, בדגש על הדואט עם שלומי שבת המציב את דוידי בשורה אחת עם גדולי הזמר הישראלי, ועל היכולת לחדש עם מקצבים מודרניים תוך שמירה על ה"נוסחה" המוכרת של פשטות יהודית ואופטימיות המדברת לכלל המגזרים.

מבקר המוזיקה יוסי חרסונסקי עניק לשיר הנושא ציון גבוה של 4 כוכבים ומציין כי אודי דוידי הצליח ליצור מוזיקה אמונית-אופטימית שאינה "דתית מגויסת", אלא מוזיקה אנושית וישירה שחודרת למיינסטרים הישראלי בזכות פשטותה וכנותה. חרסונסקי משבח את העיבודים של אבי טל, המשלבים פופ, רוק ופולק בצורה מלוטשת, ומתאר את קולו של דוידי כחם ומשכנע, שבהם הוא מצליח להעביר רגש דתי עמוק בשפה שכל ישראלי יכול להתחבר אליה. לסיכום, חרסונסקי מגדיר את דוידי כיוצר ש"מחזיר את התקווה למיינסטרים" באמצעות מוזיקה ידידותית, איכותית ונטולת יומרה.

## רשימת רצועות

## קישורים חיצוניים
* 
* 

## הערות שוליים

קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי זהב בישראל
קטגוריה:אלבומי חברת התו השמיני
המקור (גוסטב קורבה)

**המקור** (באנגלית: **The Source**) הוא ציור שמן על בד משנת 1862 מאת הצייר הצרפתי גוסטב קורבה. היצירה מוצגת כיום במוזיאון המטרופוליטן לאמנות, אגף השדרה החמישית, גלריה 811.

## תיאור היצירה
הציור מציג דמות נשית עירומה, הכורעת ונשענת אל זרם מים הנובע מן הסלע, תוך חיבוק ישיר של המפל הזורם. האישה אינה מוצגת כדמות אלגורית מנותקת או כפסל אידיאלי, אלא כגוף אנושי ממשי, המצוי במגע פיזי בלתי־אמצעי עם הטבע. המים אינם סממן סמלי מופשט אלא יסוד חומרי מוחשי, הזורם בעוצמה ומשתלב בגופה של הדמות.

## הקשר אמנותי
ביצירה זו דוחה קורבה במכוון את המוסכמות האקדמיות של הצגת גוף נשי אידיאליזציה על פי מודלים קלאסיים. הוא מוותר על אלגוריה מלומדת או על תירוץ רעיוני "נשגב", ומציג במקום זאת דימוי ישיר וחסר עידון של אישה וטבע. הבחירה הזו משקפת את עמדתו הריאליסטית של קורבה, שהתנגדה לאידיאליזציה ולרטוריקה האקדמית של האמנות הרשמית במחצית המאה ה־19.
[200px|ממוזער|ימין|"[המעיין (ז'אן-אוגוסט-דומיניק אנגר)|המעיין", ז'אן-אוגוסט-דומיניק אנגר]]
הציור נתפס כתגובה אפשרית ליצירה "המעיין" של ז'אן-אוגוסט-דומיניק אנגר, שהוצגה בפריז שנה קודם לכן, ובה מתוארת דמות נשית אידיאלית האוחזת בכד שממנו נובעים מים, כרמז אלגורית לאביב או למקור נהר. בניגוד לאנגר, קורבה משמיט את הסממנים האלגוריים ואת האידיאליזציה הקלאסית, ומחליף אותם במפגש גופני וישיר בין האדם לטבע, נטול יומרה מיתולוגית.

## משמעות וסגנון
המקור מדגים את שאיפתו של קורבה לצייר את העולם כפי שהוא, תוך הדגשת חומריות, נוכחות פיזית ודחיית אידיאלים מופשטים. הדמות הנשית אינה סמל מופשט אלא חלק בלתי נפרד מן הנוף, והטבע עצמו אינו רקע אלא כוח פעיל. בכך מציב הציור אלטרנטיבה רדיקלית לציור האקדמי בן התקופה ומחדד את תרומתו של קורבה להתפתחות הריאליזם בציור הצרפתי של המאה ה־19.

## הערות שוליים

קטגוריה:רחצה באמנות
קטגוריה:גוסטב קורבה
קטגוריה:ציורי שמן
קטגוריה:ציורי עירום
קטגוריה:ציורים מהמאה ה-19
קטגוריה:מוזיאון המטרופוליטן לאמנות
קטגוריה:מים באמנות
דלישה מילטון-ג'ונס

**דלישה מילטון-ג'ונס** (באנגלית: **DeLisha Milton-Jones**; נולדה ב-11 בספטמבר 1974) היא כדורסלנית עבר אמריקאית ששיחקה בעמדת פאוור פורוורד בליגת ה-WNBA, באירופה ובנבחרת ארצות הברית. היא השתתפה בשתי אולימפיאדות וזכתה בשתי מדליות זהב, וכן זכתה פעמיים במדליית זהב באליפות העולם בכדורסל נשים.

## ביוגרפיה
מילטון-ג'ונס נולדה בעיר רייסבורו שבג'ורג'יה בשנת 1974. היא החלה לשחק כדורסל בבית הספר, ובשנת 1993 הצטרפה לקבוצת הכדורסל של אוניברסיטת פלורידה, שם זכתה במספר פרסים אישיים.

בשנת 1997 החלה לשחק בליגת ה-ABL המקצוענית. לאחר פירוק הליגה נבחרה על ידי לוס אנג'לס ספארקס, עמה זכתה באליפות ה-WNBA בעונות 2001 ו-2002. בשנת 2005 עברה לוושינגטון מיסטיקס, ובשנת 2008 חזרה ללוס אנג'לס. בהמשך הקריירה שיחקה בקבוצות נוספות בליגה. באוגוסט 2015 שיחקה את משחקה ה־497 ב-WNBA, ופרשה ממשחק פעיל בשנת 2016.

במקביל לקריירה בארצות הברית שיחקה גם בליגות מקצועניות באירופה. בשנת 2003 זכתה בירוליג לנשים עם אוגמ"ק יקטרינבורג, ובשנת 2006 זכתה בתואר נוסף עם ז'אביני ברנו. בהמשך שיחקה גם בספרד.

כחברת נבחרת ארצות הברית בכדורסל נשים השתתפה בשלוש אולימפיאדות וזכתה בשתי מדליות זהב. בנוסף, זכתה פעמיים במדליית זהב באליפות העולם בכדורסל נשים.

לאחר פרישתה ממשחק החלה לעסוק באימון.
## קישורים חיצוניים

קטגוריה:שחקניות WNBA
קטגוריה:כדורסלניות באולימפיאדת בייג'ינג (2008)
קטגוריה:כדורסלניות באולימפיאדת סידני (2000)
קטגוריה:כדורסלניות אמריקאיות
קטגוריה:מאמני כדורסל
קטגוריה:ילידות 1974
Everywhere, Everything

"**Everywhere, Everything**" (בעברית: "**כל מקום, כל דבר**") הוא שיר של הזמר-יוצר האמריקאי נואה קאהן, עבור אלבום האולפן השלישי שלו *[[Stick Season (אלבום)|Stick Season]]*, שיצא ב-14 באוקטובר 2022. השיר נכתב והופק על ידי קאהן, יחד עם גייב סיימון . גרסת דואט של השיר, יחד עם הזמרת-יוצרת האמריקאית גרייסי אברמס, יצאה ב-1 בדצמבר 2023, כסינגל הרביעי מתוך המהדורה המורחבת של האלבום, תחת הכותרת *Forever*. השיר הוצג בחומרי הקידום ובכתוביות הסיום של הסרט "להתחרט עליך" משנת 2025. 

## רקע
כ"הפתעה לחג ההודיה", נואה קאהן חשף גרסת דואט של השיר בחשבון הטיקטוק שלו, יחד עם גרייסי אברמס. למחרת, ב-23 בנובמבר, הוא אישר את הדואט, ואמר שהוא עתיד לצאת ביום שישי, ה-1 בדצמבר.

עם יציאת השיר, קאהן הצהיר: "גרייסי משקיעה את כל ליבה בכל שיר שהיא כותבת ובכל תו שהיא שרה, ומצאתי את עצמי נסחף לחלוטין לעולמה בפעם הראשונה ששמעתי אותה". אברמס הוסיפה: "אני כל הזמן נפעמת מהלב והכנות שמאחורי כל אחד מהשירים שלו, ואני מרגישה ברת מזל בטירוף על ההזדמנות לשיר באחד מהשירים האהובים עליי. נואה הוא באמת הטוב ביותר, ואני פשוט מעריצה שלו".

## הופעות חיות
קאהן ואברמס ביצעו את "Everywhere, Everything" ב-2 בפברואר 2024, במסיבת טרום הגראמי של ספוטיפיי, באולפני פרמאונט. קאהן ניגן בגיטרה אקוסטית בעוד אברמס שרה איתו.

קאהן הביא את אברמס כאורחת בהופעה שלו בפנוויי פארק ב-18 ביולי 2024. הקלטה רשמית נכללה באלבום *Live from Fenway Park*  שיצא ב-30 באוגוסט 2024.

בהופעה המרכזית שלו בהייד פארק בלונדון ב-4 ביולי 2025, השניים שרו שוב את השיר יחד. אברמס הייתה אורחת מיוחדת והיוותה גם מופע חימום עבור קאהן.

קאהן הצטרף לאברמס כאורח במהלך הופעתה ב-24 ביולי 2025 ב-TD גארדן במסגרת סיבוב ההופעות שלה The Secret of Us Tour כדי לבצע את השיר יחד.

## ביצועים מסחריים
בארצות הברית, הסינגל יצא לראשונה והגיע למקום ה-79 במצעד בילבורד הוט 100, כאשר כל הגרסאות יחד רשמו 6.2 מיליון השמעות רשמיות ו-1,000 הורדות, לפי לומינייט. עם הופעתה, אברמס רשמה את הכניסה הראשונה שלה למצעד. השיר הגיע גם למקום ה-9 במצעד שירי הרוק והאלטרנטיביים החמים, והפך לשיר הראשון של אברמס שמגיע לעשירייה הראשונה.

## מיקומי שיא

## הערות שוליים

קטגוריה:סינגלים בהוצאת ריפבליק רקורדס
קטגוריה:סינגלים בהוצאת מרקורי רקורדס
קטגוריה:בלדות פופ
קטגוריה:שירי גרייסי אברמס
קטגוריה:בלדות פולק
קטגוריה:בלדות משנות ה-2020
קטגוריה:סינגלים מ-2023
קטגוריה:שירי 2023
המעיין (ז'אן-אוגוסט-דומיניק אנגר)

**המעיין** (בצרפתית: **La Source** פירוש:מקור המים או המעיין) הוא ציור שמן על בד משנת 1856 מאת הצייר הצרפתי ז'אן-אוגוסט-דומיניק אנגר. היצירה החלה להיווצר בפירנצה בסביבות שנת 1820 והושלמה בפריז בשנת 1856. כיום היא שמורה במוזיאון ד'אורסה בפריז, לאחר שהועברה מאוסף מוזיאון הלובר.

## תיאור היצירה
הציור מתאר דמות נשית עירומה, ניצבת במלוא גובהה, האוחזת בכד שממנו נובעים מים. הדמות מוצבת בפורמט אנכי צר, המדמה נישה פיסולית, ומופרדת מן הסביבה כך שהיא נתפסת כיחידה מבודדת וכמעט על־זמנית. תנוחת הגוף מאופקת וסטטית, והקומפוזיציה מעניקה לדמות מראה של פסל שיש, שבו התנועה מינימלית והיציבה מאוזנת ומרוסנת.

## עיצוב וסגנון
הטיפול בדמות משקף את מרכזיות הקו והרישום ביצירתו של אנגר ואת זיקתו למסורת הנאו־קלאסית. הגוף מוארך ומעוצב באמצעות קווים מתפתלים ועדינים, היוצרים משחק הרמוני של קימורים. פני השטח של הגוף מטופלים במגע רך וקטיפתי, עם הפחתה בברק הצבע, כדי ליצור אשליה של מרקם עור חי. העומק המרחבי מצומצם מאוד, והדמות נדחקת אל קדמת התמונה, דבר המעצים את נוכחותה החזותית.

## אידיאליזציה וריאליזם
מבקרי האמנות בני התקופה עמדו על המתח שבין שאיפתו של אנגר לעצב דמות בעלת יופי אידיאלי לבין תחושת הממשות החושית של הגוף. אף שאנגר נותר נאמן להוראתו של ז'אק־לואי דויד בדגש על רישום וקו, הוא חורג מן הקלאסיקה המחמירה ומציע סינתזה בין אידיאליזציה לבין אשליה כמעט מוחשית של בשר חי. תאופיל גוטייה תיאר את היצירה כמצב שבו “האידיאל עצמו הופך לאשליית מציאות”.

[250px|ממוזער|שמאל|"[המקור (גוסטב קורבה)|המקור", ציור מאת גוסטב קורבה]]
## הקשר והצגה
בעת שהייתה ברשותו של הרוזן שארל־מארי טנגי דושאטל, הוצבה היצירה כשהיא מוקפת בצמחייה ובפרחים מימיים, כדי לחזק את הרושם שהדמות היא נימפת מעיין ממשית. עם השנים הפכה המעיין לאחת היצירות המזוהות ביותר עם אנגר ולדימוי מכונן של העירום הנאו־קלאסי במחצית השנייה של המאה ה־19.

## השוואה ליצירתו של גוסטב קורבה
הציור של אנגר עומד בדיאלוג מובהק עם המקור (1862) מאת גוסטב קורבה. בעוד אנגר מציג דמות אלגורית אידיאלית, המאופיינת בסטטיות פיסולית ובהרמוניה קלאסית, קורבה דוחה במכוון את המוסכמות האלגוריות ומציג גוף נשי במגע ישיר וחומרי עם זרם מים טבעי. אצל אנגר המים משמשים סמל מאופק ומעודן, ואילו אצל קורבה הם יסוד פיזי מוחשי, נטול אידיאליזציה. השוואה זו מדגישה את המעבר מן הנאו־קלאסיקה האקדמית אל הריאליזם הביקורתי של אמצע המאה ה־19.

## קישורים חיצוניים

## הערות שוליים

קטגוריה:מים באמנות
קטגוריה:ציורי שמן
קטגוריה:ציורי עירום
קטגוריה:נשים בציור
קטגוריה:מוזיאון ד'אורסה: יצירות אמנות
קטגוריה:ציורים מהמאה ה-19
קטגוריה:ז'אן-אוגוסט-דומיניק אנגר: ציורים
הבחירות הכלליות ביפן 2026

**הבחירות הכלליות** נערכו ביפן ב-8 בפברואר 2026 לבחירת כל 465 מושבי בית הנבחרים של יפן, הבית התחתון של הפרלמנט. ההצבעה התקיימה בכל מחוזות הבחירה, כולל גושי הפרלמנט היחסיים.

הבחירות התרחשו ארבעה חודשים לאחר תחילת כהונתה של סנאה טאקאיצ'י כראש ממשלת יפן, שהחלה ב-21 באוקטובר לאחר שניצחה בבחירות לנשיאות המפלגה הליברלית-דמוקרטית בשנת 2025 והקימה את הקואליציה המהכנת. בבחירות הוקמה גם ברית הרפורמה המרכזית (CRA), מפלגה פוליטית חדשה שהוקמה כמיזוג בין המפלגה הדמוקרטית החוקתית באופוזיציה המקדימה לבין מפלגת קומייטו, שותפתה הוותיקה לשעבר לקואליציה של ה-LDP. טקאיצ'י תיארה את הבחירות כמשאל עם ציבורי על מנהיגותה כראש ממשלה, ועל הקואליציה בין ה-LDP ל-JIP.

הבחירות הביאו לניצחון מוחץ לקואליציה השלטת, שזכתה ברוב מיוחס של שני שלישים והחזירה לעצמה את הרוב המוחלט של ה-LDP בבית הנבחרים. התוצאה של ה-LDP, שעמדה על לפחות 301 מושבים, היא התוצאה הטובה ביותר בתולדות המפלגה, ועברה את השיא הקודם שלה, שעמד על 300 מושבים, שנקבע בבחירות הכלליות ב-1986. מפלגת CRA נחלשה משמעותית.

שיעור ההצבעה הכולל הוערך ב-55.68% במחוזות בעלי מושב אחד, גבוה משיעור ההצבעה הנמוך יחסית בבחירות הקודמות שעמד על 53.85%. שיעור ההצבעה בהצבעה מוקדמת בשנת 2026 הסתכם ביותר מ-27 מיליון מצביעים (26% מהבוחרים) – שיא חדש של כל הזמנים בבחירות הארציות (לנבחרים/חברי מועצה). השיא יוחס למזג האוויר החורפי הקשה במהלך הבחירות.

## תוצאות

## קישורים חיצוניים

## הערות שוליים

קטגוריה:בחירות פרלמנטריות ביפן
קטגוריה:2026 בפוליטיקה
קטגוריה:2026 באסיה
העולם זה לא מספיק

**"העולם זה לא מספיק"** הוא אלבום האולפן הרביעי של הזמר, הראפר והמפיק והיוצר הישראלי עטר מיינר. האלבום יצא לאור ב-15 בינואר 2026, תחת חברת התקליטים שבבעלותו, "השם מיוזיק". האלבום ממשיך את הקו האמנותי הייחודי של מיינר המשלב היפ-הופ, R&B, מוזיקה אלקטרונית ופופ אלטרנטיבי עם השפעות של פיוט ותפילה, האלבום כולל דואטים עם אביתר בנאי, עמיר לב, נופר סלמאן ואלונה שאול.

## רקע וכתיבה
האלבום הוא ההוצאה הראשונה של מיינר לאחר עזיבת חברת התקליטים "יהלום" והקמת חברת התקליטים העצמאית "השם מיוזיק", והוא יצא לאור שלוש שנים לאחר אלבומו הקודם "לפנים" שיצא בשנת 2022 ושנה לאחר שהוציא בשנת 2024 את המיני האלבום "גיבורים".

בדומה לאלבומיו הקודמים מיינר כתב, הלחין והפיק את כלל שירי האלבום. לצידו השתתפו בכתיבה והלחנה אביתר בנאי, שי טרא ליטמן, בןבן, אופיר ויפליך, אלונה שאול, נופר סלמאן, עמיר לב, אדם יעקב כהן, בר שטיינר ויובל מנשה האלבום תוכנן לצאת מוקדם יותר אך נדחה בעקבות מלחמת חרבות ברזל.

## שירים מהאלבום
האלבום כולל 11 רצועות, ובהם שיתופי פעולה עם מספר אמנים: השיר הפותח את האלבום, "נשמות", הוא דואט בהשתתפות הזמר והיוצר אביתר בנאי ומהווה את שיתוף הפעולה הראשון בין השניים, לאחר שבנאי ציין בראיון לעיתונאי אסף ליברמן בינואר 2025 את התרשמותו מהמיני-אלבום "גיבורים", והביע עניין בעבודה משותפת עם מיינר. השיר המשותף זכה לתשומת לב רחבה עם יציאת האלבום ונכנס לפלייליסט הלילה של "הנבחרים של כאן גימל".

בנוסף כלולים בו השירים "שפת אהבה" עם הזמרת אלונה שאול, "זה הזמן שלי" עם הזמרת נופר סלמאן ו"עסוק בעצמי" עם הזמר והיוצר עמיר לב, שכולל דגימה מוזיקלית של שירו של לב "מיליוני דולרים" שיצא בשנת 2022.

חלק ניכר מההפקות בשירי האלבום מאופיינים בשינויי מקצב תכופים ודרופים פתאומיים. מהלכים אלה שוברים את המבנה השירי הליניארי ומייצרים תחושת אי־יציבות המשקפת את המצב הנפשי והתודעתי שמוצג בטקסטים. בשיר העשירי באלבום "המסיבה" שולב סמפול של מקהלת גוספל מדומה שמיינר יצר באמצעות מערכת בינה מלאכותית.

## ביקורות
בתוכנית "פופטוק" בגלגלצ, ציינו המבקרות אחינועם בר ויסמין ישבי כי מיינר הצליח לגבש סביבו קהל מעריצים ייחודי המורכב מ"מאמינים בשוליים" – קהל המזהה ביצירתו חיפוש אמוני המוגש בשפה מודרנית.

עם זאת, הביקורת שלהן הצביעה גם על התכתבות בולטת עם סגנונו של הראפר האמריקאי קניה וסט, הן מבחינת ההפקה והן מבחינת השימוש בתכנים פרובוקטיביים הקשורים במשיחיות ובאגו, בהקשר זה ציינו כי השיר "זה הזמן שלי" שבוצע עם נופר סלמאן סומן כרצועה בולטת ודומיננטית באלבום, אך עורר דיון בשל השימוש במילים בוטות בפזמון כמו הביטוי "רוצה לזיין ת׳עולם!" והבקשה של מיינר לקרוא לו "המשיח" בשל כך, צוין בגלגלצ כי על אף הצלחתו של השיר בסטרימינג ובהופעות, הוא אינו מתאים לשידור בפלייליסט היום של התחנה בשל שפתו הבוטה, המנוגדת לתכנים הרוחניים המופיעים בחלקים אחרים של האלבום.

לאחר צאת האלבום, בעקבות ביקורת שהופנתה כלפי עטר והזמרת אלונה שאול על הבחירה להשתמש בשיר "שפת אהבה" בנוסח השגוי בעברית "שלושה מילים" (כשהנוסח התקני בעברית הוא "שלוש מילים"), הקליטו עטר ואלונה את השורה מחדש עם הנוסח התקני, ושבוע לאחר צאת האלבום הגרסה עם הנוסח המתוקן עודכנה בשירותי הסטרימינג

## רשימת רצועות

## קישורים חיצוניים
* 
* 

## הערות שוליים

קטגוריה:אלבומי עטר מיינר
קטגוריה:אלבומים בעברית
מצודת עכו

**מצודת עכו** היא מצודה השוכנת בעיר העתיקה של עכו. היא מורכבת מ מימי הביניים שהייתה שייכת למסדר ההוספיטלרי וממבצר עות'מאני שנבנה מעליו. היא ממוקמת בקצה הצפוני של העיר העתיקה של ימינו, בסמוך לחומות עכו העות'מאניות.

כיום מחולקת המצודה לארבעה אזורים נפרדים, שלכל אחד מהם גישה נפרדת. אלו אולמות האבירים, המשמש כיום כמוזיאון, בית הסראייה הישן, המשמש כיום כמרכז נוער, מוזיאון אסירי המחתרות, באתר בו שכן בתקופת המנדט הבריטי כלא עכו ולאחר מכן בית חולים פסיכיאטרי, והחאן הנמצא בחצר הקדמית של המצודה, המשמש כמוזיאון לאמנות מאז 1980.

הסמטאות והרחובות סביב המצודה ובית הסראייה הישן ניצבים כיום כ-7–8 מטרים מעל מפלס הרחוב מימי הביניים. הסיבה לכך היא תהליך הקמת העיר מחדש במאה ה-18, אז יושרו הרחובות באמצעות חול, וכוסו הריסות הקומות העליונות של המבנה שקרסו לתוך הסמטאות כמאתיים שנים קודם לכן. עקב כך אזור המצודה הוא הנקודה הגבוהה ביותר בעיר העתיקה של עכו.

## ראו גם
* בית הסראייה הישן (עכו)
* מוזיאון אסירי המחתרות - עכו
* אולמות האבירים

## קישורים חיצוניים

*
קטגוריה:אתרים ארכאולוגיים בארץ ישראל
קטגוריה:עכו: מבנים
קטגוריה:עכו העתיקה
קטגוריה:עכו: היסטוריה
קטגוריה:אתרי עלייה לרגל (בהאים)
קטגוריה:הבהאים בישראל
קטגוריה:אסיה: טירות
קטגוריה:מבצרי צלבנים
קטגוריה:עכו: מבנים לשימור
אתר ההנצחה והלימוד בית שרלוטה טייטל

**אתר ההנצחה והלימוד בית שרלוטה טייטל** (בגרמנית: **Lern - und Gedenkort Charlotte-Taitl-Haus**) מוקדש לקורבנות הנאציזם והפשיזם ונמצא בריד אים אינקרייס, אוסטריה. זוהי הרחבה של התערוכה ההיסטורית של *מוזיאון הפולקלור של אינפירטל* (בגרמנית: Innviertler Volkskundehaus). היוזמה לפרויקט זה הגיעה מהקבוצה "אתר לימוד והנצחה" (בגרמנית: Lern - und Gedenkort; בראשי תיבות: ARGE). נושא הפרויקט התבסס על הפרסום "נאציונל-סוציאליזם במחוז ריד אים אינקרייס. התנגדות ורדיפה 1938–1945" מאת גוטפריד גנזינגר, אשר הושלם על ידי מחקר של חברי ARGE. במאי 2015, הבית ברוסמארקט מס' 29 נקרא חגיגית "בית שרלוטה טייטל". במאי 2017 התקיימה הפתיחה החגיגית של אתר ההנצחה והלימוד.

שרלוטה טייטל (נולדה ב-15 במאי 1896 בטומאסרוית/אוטננג - נפטרה ב-16 באוקטובר 1944 באושוויץ) היא אחת מ-196 קורבנות ידועים של הנאציזם והפשיזם במחוז ריד. המטרה הייתה להחזיר לקורבנות את שמותיהם ובכך להצילם מתהום הנשייה.

הנתונים וסיפורי חייהם של 26 קורבנות מסופרים על גבי עמודי ביוגרפיה בסביבה הקרובה. בתיבת מידע בקצה החדר מוצג כל המידע על הנאציונל-סוציאליזם ומחוז ריד בתקופה שלפני ואחרי המלחמה. מידע מעמיק נוסף נגיש באמצעות מסך מגע, וישנה גם עמדת עבודה עם מחשב וגישה לאינטרנט לצורך עבודת מחקר.

בית שרלוטה טייטל, מקום של לימוד וזיכרון, הוא תערוכה מכילה (אינקלוסיבית) עם גישה שווה למידע לכולם. ראיונות היסטוריה שבעל-פה, מסמכי שמע היסטוריים, שפת סימנים וטקסטים קלים לקריאה הנגישים באמצעות קוד QR משמשים ליישום טכנולוגיות חדשות לאחזור מידע.

בית שרלוטה טייטל, מקום של לימוד והנצחת השואה, צמוד לספרייה העירונית, שדרכה ניתן לגשת לתערוכה ללא תשלום בשעות הפתיחה שלה. באזור המעבר, לוחות מתכת שחורים עם תאריכי הלידה והפטירה של הקורבנות מנחים את המבקרים אל הכניסה. החלל עצמו נפתח מתוך הזיכרון ומעוצב כ"קובייה לבנה" כדי להציע מרחב לזיכרון, הנצחה והתבוננות.

## הערות שוליים

קטגוריה:אוסטריה: אנדרטאות להנצחת השואה
קטגוריה:אוסטריה עילית
פרפקציוניזם (פילוסופיה)

בפילוסופיה, **פרפקציוניזם** הוא גרסה של אתיקה אודימוניסטית. הפרפקציוניזם אינו עוסק בשאלה מה מהווה חיים טובים עבור כל אדם, אלא מהם חיים טובים עבור בני האדם בכללותם. מכיוון שכל אדם ניחן ביסודו בכל התכונות האנושיות האוניברסליות, גישה זו מתמקדת בטיפוח ובשכלול תכונות אלה.

בדומה לתועלתנות, פרפקציוניזם הוא תאוריה טלאולוגית המתמקדת במטרה, אך בניגוד לתועלתנות, הוא אינו מוגבל למקסום התועלת. במקום זאת, הטוב הרצוי יכול לכלול ידע, חוכמה, הצלחה, יופי אסתטי, מימוש עצמי או ערכים דומים. בעוד שפרשנויות לטוב משתנות במידה ניכרת, לרוב התאוריות של הפרפקציוניזם יש את המכנה המשותף שניתן להגדיר את הטוב הרצוי במונחים של תוכנו. עבור פרפקציוניסט, לטוב יש אופי אובייקטיבי, שאינו נתון לבחירה אנושית.

במובן צר יותר, תכונותיו של אדם נחשבות במונחים של הפוטנציאל שלו לשיפור עצמי, ובפרט המידה בה הוא יכול לממש את עצמו האמיתי. השקפה אינדיבידואליסטית זו של פרפקציוניזם עומדת בניגוד להיבט של פרפקציוניזם בפילוסופיה פוליטית, שמטרתה לכוון את החברה לחיים טובים מבחינה מוסרית.

אף על פי שהאתיקה האודימוניסטית עוסקת בשאלת "החיים הטובים", בפרפקציוניזם אין פירוש הדבר שהפרט חייב לחוות באופן סובייקטיבי את שלמותו כמאושר או כמוצלח. זה מצביע על בעיית הסטנדרטים וההערכות האישיות. השאלה האם ניתן למצוא סטנדרטים אובייקטיביים או סבירים בהקשר זה נותרת פתוחה.

## הערות שוליים

קטגוריה:אתיקה
קטגוריה:פילוסופיה
סטאי כנרת

**מלון סטאי כנרת** הוא בית מלון השוכן בגדה המזרחית של הכנרת בתחום מועצה אזורית גולן.

בעקבות החלטת רשות מקרקעי ישראל לפתח תיירות ובכלל זה מלונאות בחופו המזרחי של הכנרת, בסביבת חוף צאלון, הוקם מלון סטאי כנרת שבבעלות חברת ג'ורדאש ישראל. תכנון הפרויקט בוצע על ידי משרד פייגין אדריכלים. 

המלון מעוצב ככפר נופש וכולל המלון עשרות מבנים קטנים המכילים חדר עד ארבעה, לצג מבנים נפרדים לכל אחד מהשימושים הציבוריים של המלון.

כדי לא לפגוע בשימוש הציבורי שברצועת החוף, המלון אינו מגודר באופן מלא, אלא מאפשר מעבר לציבור אל חוף הכנרת.

מלון סטאי כנרת הוא המלון השני שנפתח במותג סטאי, והצטרף למלון הראשון במותג שנפתח במיאמי ביץ', פלורידה. אחריו נפתח מלון סטאי תל אביב (גם הוא בתכנון פייגין אדריכלים) וב-2028 יפתח מלון רביעי באי סן מרטן שקריביים.

## גלריית תמונות

SetaiKineret01.jpg|הבריכה החיצונית וברקע הכנרת הורי הגליל
SetaiKineret02.jpg|אזור החדרים
SetaiKineret03.jpg|חדר האוכל
SetaiKineret04.jpg|אולם הקבלה
SetaiKineret05.jpg|הסאונה בספא
SetaiKineret06.jpg|בריכה פנימית מחוממת
SetaiKineret07.jpg|שביל מגונן במלון
SetaiKineret08.jpg|הלאונג' המשקיף על הכנרת


## קישורים חיצוניים
*האתר הרשמי של המלון
*מיכאל יעקובסון: סיבוב במלון סטאי כנרת, באתר 'חלון אחורי', 2 בפברואר 2026

קטגוריה:הכנרת: מבנים
קטגוריה:ישראל: בתי מלון
ג'יימס מוט (פוליטיקאי מניו ג'רזי)

**ג'יימס מוט** (באנגלית: **James Mott**; 18 בינואר 1739 – 18 באוקטובר 1823) היה פוליטיקאי אמריקאי, אשר כיהן כחבר בית הנבחרים של ארצות הברית מטעם ניו ג'רזי.

## ביוגרפיה
מוט נולד ב-18 בינואר 1739 סמוך ליישוב מידלטאון (Middletown Township) במחוז מונמות' שבפרובינציית ניו ג'רזי, קיבל חינוך פרטי ועסק בחקלאות. בשנת 1775 הגיע לדרגת קפטן ברגימנט השני של מיליציית מחוז מונמות'.

מוט היה חבר האספה הכללית של ניו ג'רזי בשנים 1776–1779, וגזבר המדינה בשנים 1783–1799. הוא נבחר מטעם המפלגה הדמוקרטית-רפובליקנית לקונגרסים השביעי והשמיני, וכיהן בבית הנבחרים של ארצות הברית מ־4 במרץ 1801 עד 3 במרץ 1805.

הוא נפטר ב-18 באוקטובר 1823 בחוותו ליד מידלטאון שבניו ג'רזי, ונקבר בבית הקברות של הכנסייה הבפטיסטית במידלטאון.

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1739
קטגוריה:אמריקאים שנפטרו ב-1823
הקונגרס ה-15 של ארצות הברית

**הקונגרס ה־15 של ארצות הברית** היה כינוס של הרשות המחוקקת של הממשל הפדרלי של ארצות הברית, שכללה את הסנאט של ארצות הברית ואת בית הנבחרים של ארצות הברית. הקונגרס התכנס בבניין "Old Brick Capitol" בוושינגטון די. סי. מ־4 במרץ 1817 עד 3 במרץ 1819, במהלך השנתיים הראשונות לנשיאותו של ג'יימס מונרו. חלוקת המושבים בבית הנבחרים התבססה על מפקד האוכלוסין של ארצות הברית משנת 1810. בשני בתי הקונגרס היה רוב למפלגה הדמוקרטית-רפובליקנית.

## מכתב מדצמבר 1818
שני הסכמים חשובים עם הממלכה המאוחדת אושרו, הושלמו ונחתמו במהלך הקונגרס ה־15 — הסכם ראש-באגוט והסכם 1818. שני ההסכמים עסקו בגבול בין ארצות הברית לקנדה וזכו לפופולריות רבה בארצות הברית. הנשיא ג'יימס מונרו ומזכיר המדינה ג'ון קווינסי אדמס קיבלו קרדיט על הישגים אלה.

מכתב שנחתם בידי חברי קונגרס רבים, ובו הובעו "הכרת תודה, ידידות ואחווה עם בריטניה הגדולה", נשלח לראש ממשלת בריטניה רוברט ג'נקינסון (הרוזן מליברפול), לשר המלחמה והמושבות הנרי בת'רסט , לשר החוץ רוברט סטיוארט (ויקונט קאסלרי), ולשליח הבריטי לארצות הברית צ'ארלס באגוט . המכתב גם מתח ביקורת על לואי השמונה עשר, מלך צרפת בשל הערות פוגעניות כלפי דיפלומטים אמריקאים וכלפי ארצות הברית, וכן בשל סירובו לשלם פיצויים לארצות הברית על נזקים שנגרמו בתקופת "המלחמה הבלתי-מוכרזת".

המכתב נחתם בדצמבר 1818 בידי חברי קונגרס רבים וכן בידי כמה מושלי מדינות. הוא היה סמלי בלבד ונועד כמחווה של רצון טוב. הדבר נחשב משמעותי משום שהחותמים הגיעו מאזורים שונים של ארצות הברית וממפלגות פוליטיות שונות. היחסים העוינים בין חברי קונגרס רבים לבין שגריר צרפת בארצות הברית, ז'אן-גיום, הברון איד דה־נוביל, תרמו גם הם לתוכן המכתב.

## אירועים מרכזיים
* 4 במרץ 1817 — ג'יימס מונרו החל לכהן כנשיא ארצות הברית.
* 4 ביולי 1817 — החלה בניית תעלת אירי.
* 20 בנובמבר 1817 — החלה מלחמת הסמינול הראשונה בפלורידה.
* 2 בינואר 1819 — החל "המשבר הכלכלי של 1819", המשבר הפיננסי הגדול הראשון בארצות הברית.
* 2 בפברואר 1819 — פסק הדין Dartmouth College v. Woodward: בית המשפט העליון התיר למכללת דארטמות' לשמור על כתב הזיכיון שלה ולהישאר מוסד פרטי.

## חקיקה מרכזית
* 4 באפריל 1818 — חוק הדגל של 1818 (Flag Act of 1818).

## הסכמים בינלאומיים
* 29 באפריל 1817 — חתימת הסכם ראש-באגוט בין ארצות הברית לבריטניה.
* 20 באוקטובר 1818 — הסכם 1818 בין ארצות הברית לבריטניה קבע את הגבול הצפוני לאורך קו הרוחב ה־49 מאגם היער (Lake of the Woods) ועד הרי הרוקי, וכן יצר את אזור Northwest Angle.
* 22 בפברואר 1819 — הסכם אדמס-אוניס: ספרד העבירה את פלורידה לארצות הברית.

## מדינות שהתקבלו וטריטוריות שאורגנו
* 10 בדצמבר 1817 — מיסיסיפי התקבלה כמדינה ה־20 של ארצות הברית.
* 3 בדצמבר 1818 — אילינוי התקבלה כמדינה ה־21.
* 2 במרץ 1819 — הוקמה טריטוריית ארקנסו, שהייתה קודם לכן חלק מטריטוריית מיזורי.

## סיכום מפלגתי
### סנאט
במהלך קונגרס זה נוספו שני מושבים בסנאט לכל אחת מהמדינות החדשות מיסיסיפי ואילינוי.

### בית הנבחרים
במהלך קונגרס זה, נוסף מושב אחד בבית הנבחרים לכל אחת מהמדינות החדשות מיסיסיפי ואילינוי.

## מנהיגות

### סנאט
* נשיא: דניאל טומפקינס
* נשיא זמני:
** ג'ון גייארד (DR), מ-4 במרץ 1817
** ג'יימס ברבור (DR), מ-15 בפברואר 1819

### בית הנבחרים
* יו"ר: הנרי קליי (DR)

## קישורים חיצוניים

15
שלום דוברת

**שלום דוברת (דוברומיל)** (26 בנובמבר 1904 – 29 באוקטובר 1986) היה ממייסדי קיבוץ גבעת ברנר וראש המועצה האזורית ברנר הראשון בין השנים 1950 – 1965. 

## ביוגרפיה
נולד בפוריצק  שבחבל ווהלין (כיום באוקראינה) ליהושע ורבקה-לאה דוברומיל. הוא נקרא "שלום" משום שבזמן לידתו אביו שירת בצבא הרוסי במלחמת רוסיה-יפן, ואמו ייחלה לשובו בשלום מן החזית. הוריו ושלוש מאחיותיו נספו בשואה. 

למד ב"חדר" ובבית ספר עסקי בעיירת הולדתו, ולאחר מכן בגימנסיה עברית בביאליסטוק ובגימנסיה פולנית בסוקאל. כבר בגיל צעיר "נתפס" לציונות, והצטרף לתנועת "החלוץ". בתום הגימנסיה יצא להכשרה בווהלין ובקלוסובה מטעם התנועה, שם בלט בכושר הארגון שלו. 

ב-1925 עלה לארץ ישראל והצטרף לגדוד העבודה בתל יוסף. זמן לא רב לאחר מכן התפלג הגדוד, והוא עבר לעין חרוד. לאחר כשנה הצטרף ל"פלוגת ווהלין" שהתארגנה בחדרה ועמה הצטרף ל"קבוצה הליטאית" ברחובות, וב-1928 היה ממייסדי קיבוץ גבעת ברנר. שימש במספר תפקידים בקיבוץ, בהם מזכיר חוץ וגזבר. ב-1933 יצא עם משפחתו לשליחות בת שנתיים בליטא מטעם תנועת החלוץ, והשתתף כציר בקונגרס הציוני ה-18 בפראג. למרות היותו חבר מפא"י, לא פרש מגבעת ברנר בעת הפילוג בקיבוץ המאוחד (כאשר מרבית תומכי מפא"י בקיבוץ עברו לנצר סרני). בעקבות כך נאלץ לעבור למפ"ם, אולם לאחר זמן לא רב שב למפא"י.

ב-1950, עם הקמת מועצה אזורית ברנר, נבחר לעמוד בראשה. כראש מועצה, יזם את הקמת מנפטת "כותנת הדרום" כיוזמה משותפת ליישובי הסביבה, ועמד בראשה במשך 7 שנים. ב-1965 הגיש מבקר המדינה דו"ח ביקורת על המינהל הכספי של המועצה, ובאותה שנה פרש דוברת מן התפקיד כראש המועצה. שנתיים לאחר מכן עזב את הקיבוץ. הוא החל לעבוד במשרד האדריכלות של חתנו עד לפטירתו. 

נפטר ב-1986.

## חיים אישיים
היה נשוי לאסתר (אסתרקה) קרייזלמן (לימים אסתר רגב) ולהם נולדה בת אחת, מהתינוקות הראשונים שנולדו בגבעת ברנר. לאחר שנפרדו, נישא לצילה לבית בלינד, ולהם נולדו ארבעה ילדים. היא נפטרה ב-1968. ב-1970 נשא את שרה פרנקל. 

בתו דליה נישאה לאדריכל אברהם יסקי.

ב-1953 נפצע קשה בתאונת דרכים, כאשר הרכב שבו נהג התהפך.

## לקריאה נוספת
* שלום דוברת, **זכרונות של איש פשוט** (בעריכת יעקב שרת), גבעת ברנר 1993. 

## קישורים חיצוניים
* שלמה דברת (דוברומיל), באתר גבעת ברנר

## הערות שוליים

קטגוריה:ראשי המועצה האזורית ברנר
קטגוריה:גבעת ברנר: אישים
קטגוריה:מייסדי קיבוצים
קטגוריה:אנשי העלייה הרביעית
קטגוריה:מזכירי קיבוצים
קטגוריה:פעילי מפא"י
קטגוריה:אישים שהשתתפו בוועידות הקונגרס הציוני העולמי
קטגוריה:כותבי אוטוביוגרפיה ישראלים
קטגוריה:ישראלים ילידי האימפריה הרוסית
קטגוריה:ישראלים שנולדו ב-1904
קטגוריה:ישראלים שנפטרו ב-1986
קטגוריה:אישים הקבורים בגבעת ברנר
הקונגרס ה-16 של ארצות הברית

**הקונגרס ה־16 של ארצות הברית** היה כינוס של הרשות המחוקקת של הממשל הפדרלי של ארצות הברית, שכללה את הסנאט של ארצות הברית ואת בית הנבחרים של ארצות הברית. הקונגרס התכנס בוושינגטון די. סי. מ־4 במרץ 1819 עד 3 במרץ 1821, במהלך השנה השלישית והרביעית לנשיאותו של הנשיא ג'יימס מונרו. חלוקת המושבים בבית הנבחרים התבססה על מפקד האוכלוסין של ארצות הברית משנת 1810. בשני בתי הקונגרס היה רוב למפלגה הדמוקרטית-רפובליקנית.

## אירועים מרכזיים
* בשנת 1820 נאום של חבר הקונגרס  מקרוליינה הצפונית, שנודע כ"נאום עבור מחוז באנקומב", תרם להכנסת המונח "bunkum" לשפה האנגלית.
* 6 במרץ 1819 — פסק הדין McCulloch v. Maryland: בית המשפט העליון קבע כי בנק ארצות הברית הוא חוקתי.
* 3 ביולי 1820 — החלו הבחירות לבית הנבחרים של ארצות הברית בשנת 1820 בלואיזיאנה.
* 7 באוגוסט 1820 — נערך מפקד האוכלוסין של ארצות הברית בשנת 1820, שקבע אוכלוסייה של 9,638,453 תושבים, מהם 1,538,022 עבדים.
* 13–15 בנובמבר 1820 — בחירות מיוחדות ליושב ראש בית הנבחרים נמשכו 22 סבבי הצבעה.
* 3 בדצמבר 1820 — הבחירות לנשיאות ארצות הברית 1820: ג'יימס מונרו נבחר מחדש כמעט ללא התנגדות.

## חקיקה מרכזית
* 6 במרץ 1820 — פשרת מיזורי (Missouri Compromise).
* 24 באפריל 1820 — חוק הקרקעות של 1820 (Land Act of 1820).

### הצעה שלא התקבלה
"תיקון טלמדג'" ביקש לצרף את מיזורי לאיחוד כמדינת עבדים, אך גם לקבוע שחרור הדרגתי מעבדות במדינה. התיקון עבר בבית הנבחרים אך לא בסנאט. הוויכוח סביבו הוביל לבסוף לאישור פשרת מיזורי.

## הסכמים בינלאומיים
* 22 בפברואר 1819 — הסכם אדמס-אוניס (ההסכם הטרנס־יבשתי של 1819): ספרד העבירה את פלורידה לארצות הברית.

## מדינות שהתקבלו לאיחוד
* 14 בדצמבר 1819 — אלבמה התקבלה כמדינה ה־22.
* 15 במרץ 1820 — מיין התקבלה כמדינה ה־23. קודם לכן היה "מחוז מיין", חלק ממסצ'וסטס.

## סיכום מפלגתי
### סנאט
במהלך קונגרס זה נוספו שני מושבים בסנאט לכל אחת מהמדינות החדשות מיסיסיפי ואילינוי.

### בית הנבחרים
במהלך קונגרס זה, נוסף מושב אחד בבית הנבחרים למדינת אלבמה החדשה ומושב אחד הועבר ממסצ'וסטס למדינת מיין החדשה. לקראת תחילת הקונגרס הבא, שישה מושבים נוספים ממסצ'וסטס חולקו מחדש למיין.

## מנהיגות
[שמאל|ממוזער|175px|נשיא הסנאט [דניאל טומפקינס]] 
### סנאט
* נשיא: דניאל טומפקינס
* נשיא זמני:
** ג'יימס ברבור (DR), עד 26 בדצמבר 1819
** ג'ון גייארד (DR), מ-25 בינואר 1820

### בית הנבחרים
* יו"ר:
** הנרי קליי (DR), התפטר ב-28 באוקטובר 1820
** ג'ון וו. טיילור (DR), נבחר בהצבעה ה-22 ב-15 בנובמבר 1820

## קישורים חיצוניים

16
מרטינוביץ'

קטגוריה:שמות משפחה
קטגוריה:שמות משפחה סרביים
קטגוריה:שמות משפחה המבוססים על השם מרטין
נטלי ויליאמס

**נטלי ויליאמס** (באנגלית: **Natalie Williams**; נולדה ב-30 בנובמבר 1970) היא כדורסלנית אמריקאית לשעבר, ששיחקה בעמדת הפאוור פורוורד בליגת ה-WNBA ובנבחרת ארצות הברית. ויליאמס זכתה במדליית זהב באולימפיאדת סידני 2000 וכן פעמיים באליפות העולם בכדורסל נשים.

## ביוגרפיה
ויליאמס נולדה בעיר טיילורסוויל שבמדינת יוטה. אביה, נט ויליאמס, היה שחקן NBA. היא החלה לשחק כדורסל כבר בתקופת בית הספר, ובהמשך למדה ושיחקה באוניברסיטת קליפורניה בלוס אנג'לס (UCLA). במקביל לכדורסל הצטיינה גם בכדורעף, וזכתה לפרסים בשני הענפים.

בשנת 1997 החלה את הקריירה המקצוענית שלה בליגת ה-ABL. לאחר פירוק הליגה, נבחרה בדראפט ה-WNBA על ידי יוטה סטארז. עם הקבוצה זכתה באליפות הליגה בעונת 2003. בהמשך עברה לשחק באינדיאנה פיבר.

במהלך הקריירה נבחרה ארבע פעמים למשחק האולסטאר של ה-WNBA וזכתה במספר פרסים אישיים.

במסגרת נבחרת ארצות הברית בכדורסל נשים ויליאמס זכתה במדליית זהב באולימפיאדת סידני 2000, וכן בשתי מדליות זהב באליפות העולם בכדורסל נשים.

לאחר עונת 2005 פרשה ממשחק פעיל, החלה לאמן קבוצת נערות בבית ספר בסולט לייק סיטי, ופנתה גם לעולם העסקים.

בשנים 2022–2024 שימשה כמנהלת הכללית של לאס וגאס אייסז.

## קישורים חיצוניים

 

קטגוריה:שחקניות WNBA
קטגוריה:כדורסלניות באולימפיאדת סידני (2000)
קטגוריה:כדורסלניות אמריקאיות
קטגוריה:מאמני כדורסל
קטגוריה:אמריקאיות שנולדו ב-1970
לא ידעתי שתלכי ממני

**"לא ידעתי שתלכי ממני"** (לעיתים מכונה **"לא חלמתי שתלכי ממני"**) הוא שיר שכתב אהוד מנור והלחין וביצע מתי כספי. השיר נכלל באלבומו השני של כספי, "מתי כספי (הפעמון)", שיצא לאור ב-1976.

## רקע
כספי כתב את הלחן לשיר עוד לפני שהוא נכתב. הוא התקשה למצוא לה שיר, התקשר לאהוד מנור וזה נענה לבקשתו לכתוב שיר למנגינה. מכיוון שהיה זה היום האחרון להקלטות האלבום, כתב מנור את השיר במשך שעה בלבד. זמנו של כספי באולפן היה קצוב, והוא ביצע את השיר בהקלטה אחת, ללא חזרות ומתוך אמון מוחלט במנור.

## תוכן
בשיר מתוארות תחושות קשות של הדובר, לאחר שאהובתו נפרדה ממנו במפתיע. הדובר מתאר תחושות הלם וכאב, אובדן ביטחון ויציבות ואת התקווה שאהובתו עוד תחזור. השיר מתאר גם את הקושי להתמודד עם הפרידה ואת מערכת היחסים החמה והגדולה שהייתה בין השניים.

## גרסאות כיסוי
ברבות השנים יצאו לשיר גרסאות כיסוי רבות, ביניהן של דני ליטני, אביתר בנאי, גיא מזיג וגל דה פז (במסגרת פרויקט "צו השעה").

אולם היו כאלה שנעשו בשיתוף עם כספי עצמו: עם שלום חנוך ותזמורת הג'אז הישראלית ועם ריקי גל.

ב-2024 ביצעה אור כהן, מתמודדת הכוכב הבא לאירוויזיון 2024, גרסת כיסוי לשיר, שזכתה להצלחה רבה.

## הישגים
ב-2025 הגיע השיר למקום ה-14 במצעד שירי אהוד מנור, שנערך בכאן גימל עת מלאו 20 שנה למותו.

## הערות שוליים

קטגוריה:שירי 1976
קטגוריה:שירי מתי כספי
קטגוריה:שירי שלום חנוך
קטגוריה:שירי ריקי גל
קטגוריה:שירי אביתר בנאי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירי אהבה בעברית
קטגוריה:שירים על פרידה
הקונגרס ה-17 של ארצות הברית

**הקונגרס ה־17 של ארצות הברית** היה כינוס של הרשות המחוקקת של הממשל הפדרלי של ארצות הברית, שכללה את הסנאט של ארצות הברית ואת בית הנבחרים של ארצות הברית. כהונתו הרשמית הייתה מ־4 במרץ 1821 עד 3 במרץ 1823, במהלך השנה החמישית והשישית לנשיאותו של הנשיא ג'יימס מונרו. המושב הראשון החל ב־3 בדצמבר 1821 והסתיים ב־8 במאי 1822, והמושב השני החל ב־2 בדצמבר 1822 והסתיים ב־3 במרץ 1823. חלוקת המושבים בבית הנבחרים התבססה על מפקד האוכלוסין של ארצות הברית משנת 1810. בשני בתי הקונגרס היה רוב למפלגה הדמוקרטית־רפובליקנית.

חברי הקונגרס ויליאם סמית', ג'ון גייארד, , ג'ון וילסון, ג'ורג' מקדאפי, , , , ויליאם לאונדס, ג'ואל פוינסט ו תוארו כבעלי השקפה "פרו־בריטית מובהקת". כולם חתמו בשנת 1822 על "מכתב אחווה וסולידריות" שנשלח לראש ממשלת בריטניה רוברט ג'נקינסון, הרוזן השני מליברפול, ולשר החוץ הבריטי רוברט סטיוארט, הוויקונט קאסלריי. באותו מכתב נמתחה גם ביקורת חריפה על פעולותיה של צרפת, ובייחוד על אלו של לואי השמונה עשר, מלך צרפת.

## אירועים מרכזיים
* 5 במרץ 1821 — ההשבעה השנייה של ג'יימס מונרו כנשיא ארצות הברית.
* 10 ביולי 1821 — בהתאם לתנאי הסכם אדמס-אוניס משנת 1819, הריבונות על פלורידה הספרדית הועברה רשמית מספרד לארצות הברית.
* 3–4 בדצמבר 1821 — הבחירות ליושב ראש בית הנבחרים נמשכו 12 סבבי הצבעה.

## מדינות שהתקבלו וטריטוריות שאורגנו

* 10 באוגוסט 1821 — מיזורי התקבלה כמדינה ה־24 של ארצות הברית.
* 30 במרץ 1822 — טריטוריית פלורידה הוקמה מן השטחים שנמסרו מספרד, שנקראו מזרח פלורידה ומערב פלורידה.

## סיכום מפלגתי
### סנאט
במהלך קונגרס זה נוספו שני מושבים בסנאט למדינה החדשה מיזורי.

### בית הנבחרים
עם תחילת הקונגרס הזה, שישה מושבים ממסצ'וסטס הוקצו מחדש למדינה החדשה מיין (מושב אחד כבר הועבר במהלך הקונגרס הקודם). במהלך קונגרס זה נוסף מושב אחד בבית הנבחרים עבור המדינה החדשה מיזורי.

## מנהיגות
[שמאל|ממוזער|175px|נשיא הסנאט [דניאל טומפקינס]] 
### סנאט
* נשיא: דניאל טומפקינס
* נשיא זמני: ג'ון גייארד (DR), מ-3 בדצמבר 1821

### בית הנבחרים
* יו"ר: פיליפ ברבור (DR), נבחר בהצבעה ה-12 ב-4 בדצמבר 1821

## קישורים חיצוניים

17
הבחירות לסנאט של ארצות הברית (1936)

**הבחירות לסנאט של ארצות הברית בשנת 1936** נערכו במקביל לבחירתו מחדש של הנשיא פרנקלין דלאנו רוזוולט. 32 המושבים של קבוצה 2 עמדו לבחירה בבחירות רגילות, ובחירות מיוחדות נערכו כדי למלא מושבים שהתפנו. השפל הגדול נמשך, והבוחרים תמכו במועמדים פרוגרסיביים שתמכו בתוכנית ה"ניו דיל" של רוזוולט במרוצים ברחבי המדינה. הדמוקרטים הוסיפו נטו 5 מושבים בבחירות, ובשילוב עם מינויים זמניים של דמוקרטים ושל מפלגת האיכרים-פועלים, וכן עם פרישתו של ג'ורג' נוריס מהמפלגה הרפובליקנית והפיכתו לעצמאי, הצטמצם מספר מושבי הרפובליקנים ל-16. הדמוקרטים הוסיפו עוד שני מושבים בעקבות התפנות מושבים במהלך כהונת הקונגרס. 77 המושבים של הדמוקרטים ורוב של 62 מושבים נותרו הגדולים ביותר בתולדותיהם.

זה היה מחזור הבחירות האחרון מתוך ארבעה מחזורים רצופים שבהם הרפובליקנים ספגו הפסדים בשל ההשפעות המתמשכות של השפל הגדול. זו הייתה גם מערכת הבחירות האחרונה לסנאט עד שנת 2012 שבה מועמד דמוקרטי שנבחר לשתי כהונות השיג גם רווח נטו במושבי הסנאט בשתי הפעמים (אף שרוזוולט נבחר גם לכהונה שלישית ורביעית, הדמוקרטים איבדו מושבים בסנאט בשתי הפעמים). בנוסף, זו הפעם האחרונה שבה מפלגה כלשהי החזיקה בשלושה רבעים מכלל מושבי הסנאט.

## ניצחונות, הפסדים ושמירת מושבים
### פרישות
סנאטור אחד רפובליקני, סנאטור אחד ממפלגת העבודה-החקלאית וחמישה סנאטורים דמוקרטים פרשו במקום להתמודד לבחירה מחדש.

### הפסדים
שישה סנאטורים רפובליקנים וסנאטור דמוקרטי אחד התמודדו לבחירה מחדש אך הפסידו בפריימריז או בבחירות הכלליות.

### מוות
סנאטור דמוקרטי אחד נפטר ב-16 ביולי 1936, והמושב שלו נותר ריק עד הבחירות.

### רווח עצמאי
סנאטור רפובליקני אחד נבחר מחדש כעצמאי.

### שינויים לאחר הבחירות

## שינויים בהרכב הסנאט
### לפני הבחירות
לאחר הבחירות המיוחדות באפריל 1936.

### תוצאות הבחירות

### תחילת הקונגרס הבא

## סיכום ההתמודדויות
### בחירות במהלך הקונגרס ה־74
בבחירות מיוחדות אלו הזוכים הושבעו לתפקיד לאחר שעמדו בתנאי הכשירות; מסודר לפי תאריך הבחירות.

### התמודדויות לקראת הקונגרס ה-75
בבחירות הכלליות הללו נבחרו הזוכים לכהונה שתתחיל ב-3 בינואר 1937; מסודר לפי מדינה.

כל הבחירות נגעו למושבים מהקבוצה השנייה.

## המרוצים הצמודים ביותר
**ב-11 מרוצים מרווח הניצחון היה פחות מ-10%:**

לא הייתה מדינת מפתח בבחירות.

## קישורים חיצוניים

## הערות שוליים

קטגוריה:בחירות לסנאט של ארצות הברית
חאיל

**חאיל** (בערבית: **حائل**; תעתיק מדויק: **חאא'ל**) היא עיר בחבל נג'ד שבצפון ערב הסעודית ובירת המחוז הקרוי על שמה. העיר ממוקמת ב, בגובה 992 מטרים מעל פני הים, כ-590 ק"מ צפון מערבית לבירה ריאד. על פי המפקד האוכלוסין האחרון משנת 2022, התגוררו בחאיל 448,623 בני אדם.

כלכלת העיקר מבוססת בעיקר על חקלאות, ויש בה תעשייה משמעותית של דגנים, תמרים ופירות. אחוז גדול מייצור החיטה של הממלכה כולה מגיע ממחוז זה. במהלך ההיסטוריה הייתה כלכלתה של העיר מבוססת על מיקומה בנתיב שיירות הגמלים של החג', לכיוון מכה. העיר היא מולדתה של , יריבתו ההיסטורית של בית סעוד, השולטת בממלכה.

## היסטוריה
העיר נשלטה על ידי אמירות אל עלי בין השנים 1489 ו-1834. בתקופת מוחמד בן עבדול מוחסין הוחל בה בבניית . לאחר מכן, תפס את השלטון על העיר , האמיר הראשון של אמירות ג'בל שמר, שקבע אותה כעיר בירתו בשנת 1836, ובכך יוסדה האמירות והוקם , השולט בה. בניית הארמון נמשכה כל העת, והושלמה לאחר מותו בשנת 1848, על ידי בנו ויורשו, . האמירות נתמכה על ידי האימפריה העות'מאנית.

בתקופת שלטון בית רשיד ביקרו מטיילים זרים רבים בחאיל ותיארו את רשמיהם בכתבי עת ובספרים שונים. העיר מתואר ברשמיהם של גאורג אוגוסט ואלין מ-1845,  מ-1865, אן בלנט מ-1881,  מ-1888, וגרטרוד בל מ-1914. אמירי בית רשיד נחשבו לסובלניים יחסית כלפי זרים.

בניית מסילת הרכבת החיג'אזית בין דמשק לאל-מדינה, יחד עם פתיחת נתיבי ספינות קיטור חדשים וזולים לג'דה, ערערו את כלכלת שיירות הגמלים שהייתה מרכזית מאוד בעיר עד לאותה תקופה.

לאחר מלחמת העולם הראשונה ונפילתה של האימפריה העות'מאנית חלש גם כוחה של האמירות והיא נכבשה על ידי שכנתה מדרום. האמיר האחרון של בית רשיד הופל על ידי אבן סעוד בשנת 1921, בעת שזה . אבן סעוד נתן פקד להרוס את ארמון ברזן והורה למנהיגי בית ראשיד יחד עם נכבדים נוספים לעבור מחאיל לריאד, עיר הבירה של בית סעוד, והעיר איבדה את מעמדה כעיר בירה. כאמיר זמני מונה אחד מנכבדי העיר, הנסיך איבראהים בן סאלם אל סבחאן, במטרה להבטיח את נאמנותם של אנשי חאיל והאמירות לשעבר. בהמשך חוותה העיר דעיכה משמעותית במעמדה.

## תחבורה
### תעופה
נמל התעופה חאיל משמש כנמל התעופה של העיר והפרובינציה שסביבה, ומספק טיסות פנים וטיסות בין-לאומיות בהיקף מוגבל.

### רכבת
חאל משורתת על ידי תחנת הרכבת חאיל, חלק מ המופעלת על ידי . התחנה נפתחה בשנת 2017 ומחברת את חאיל עם ריאד, , אל-קסים, אל-ג'וף וקורייאת.

## אקלים
בחאיל שורר אקלים מדברי חם הכולל קיץ חם וחורף קריר ובו כפור תכוף. האקלים בה מעט מתון יותר מבערים אחרות בערב הסעודית בשל גובהה הרב.

## קישורים חיצוניים

## הערות שוליים

*
קטגוריה:ערב הסעודית: ערים
קטגוריה:מחוזות ערב הסעודית: ערי בירה
Yellow Flower

***Yellow Flower*** הוא המיני-אלבום השישי של להקת הבנות הדרום קוריאנית מאמאמו. האלבום יצא לאור ב-7 במרץ 2018 על ידי סוכנות RBW והופץ על ידי LOEN Entertainment. המיני-אלבום כולל שבעה שירים בסך הכול, בהם הסינגלים "Paint Me" ו-"Starry Night". המיני-אלבום הוא האלבום הראשון במסגרת פרויקט *Four Seasons, Four Colors*.

## רקע ושחרור
לאחר יציאתו של "Paint Me" כסינגל דיגיטלי בינואר 2018, הכריזו מאמאמו ב־20 בפברואר על המיני-אלבום השישי שלהן, *Yellow Flower*, עם פרסום תמונת הטיזר הראשונה. בהמשך הלהקה פרסמה תמונות טיזר נוספות ב-26 בפברואר, את רשימת השירים הרשמית ב-27 בפברואר, סרטוני טיזר יומיים לכל אחת מחברות הלהקה בין 28 בפברואר ל־3 במרץ, טיזר קבוצתי ב־4 במרץ, ו־"Highlight Medley" הכולל קטעים מכל שבעת שירי האלבום ב־5 במרץ.

המיני-אלבום *Yellow Flower* יצא לאור בפורמט פיזי ודיגיטלי ב־7 במרץ 2018.

## קידום
### סינגלים
"Paint Me" יצא כסינגל דיגיטלי ב-4 בינואר 2018. השיר הגיע למקום ה-36 במצעד הדיגיטלי של Gaon ולמקום ה-43 במצעד קיי-פופ הוט 100. השיר נכנס גם למצעדים בארצות הברית, והגיע למקום ה-23 במצעד השירים הדיגיטליים העולמי של בילבורד. הקליפ לשיר, שיצא במקביל לסינגל, פורסם בערוץ היוטיוב הרשמי של הלהקה וכן בערוץ ההפצה 1theK. נכון לפברואר 2026, צבר הקליפ כ־11.1 מיליון צפיות בסך הכול, בשילוב הנתונים משני הערוצים.

"Starry Night" יצא כסינגל המוביל (והשני בסך הכול) מתוך המיני-אלבום ב־7 במרץ 2018, במקביל ליציאת האלבום עצמו. השיר הגיע למקום השני במצעד הדיגיטלי של Gaon, למקום הראשון במצעד קיי-פופ הוט 100, ולמקום השמיני במצעד השירים הדיגיטליים העולמי של בילבורד. השיר הגיע למקום ה-13 במהדורת סוף השנה של מצעד הדיגיטלי של Gaon לשנת 2018 וזיכה את הלהקה בהסמכת הפלטינה הראשונה שלה מטעם איגוד התוכן והמוזיקה של קוריאה (KMCA); הוא חצה את רף 100 מיליון ההאזנות בנובמבר 2018 ואת רף 2.5 מיליון ההורדות דיגיטליות ביולי 2019. בדומה ל־"Paint Me", הקליפ לשיר פורסם הן בערוץ היוטיוב הרשמי של הלהקה והן בערוץ 1theK. הקליפ, בבימויו של וון־קי הונג, צולם כולו בניו זילנד, ונכון לפברואר 2026 צבר כ־246 מיליון צפיות בסך הכול משני הערוצים.

### שירים אחרים
קליפ לשיר "Star Wind Flower Sun" יצא לאור ב־6 במרץ 2018, לפני צאת המיני-אלבום *Yellow Flower*, בערוץ היוטיוב הרשמי של מאמאמו ובערוץ 1theK. נכון לפברואר 2026, צבר הקליפ כ־6.6 מיליון צפיות בשני הערוצים יחד, ומציג את שיר הפתיחה של האלבום, "From Winter to Spring".

קליפ לשיר הסולו של הוואסה, "Be Calm", פורסם ב־25 במרץ 2018. הקליפ פורסם בערוץ היוטיוב הרשמי של הלהקה וצבר נכון לפברואר 2026 כ־8.5 מיליון צפיות.

## הצלחה מסחרית
*Yellow Flower* הגיע למקום הראשון במצעד האלבומים של Gaon, בשבוע העשירי של 2018, והפך לאלבום הראשון של הלהקה שהגיע למקום הראשון. במרץ 2018 נמכרו מהאלבום 42,280 עותקים, והוא דורג במקום השמיני במצעד החודשי. בנוסף, הוא גם נכנס למקום ה-87 במהדורה השנתית של Gaon לשנת 2018. נכון לשנת 2020, *Yellow Flower* מכר 60,114 עותקים בדרום קוריאה. בארצות הברית, האלבום הגיע למקום השביעי במצעד האלבומים העולמי של בילבורד.

## רשימת שירים

 

## מיקומי שיא

 

## הערות שוליים

קטגוריה:מיני-אלבומים בקוריאנית
קטגוריה:מיני-אלבומים מ-2018
קטגוריה:אלבומי קיי-פופ